**9. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2019. augusztus 27-én tartandó rendkívüli nyilvános ülésére**

**Tárgy: Mindszentkálla Jövőjéért Egyesülettel együttműködési megállapodás megkötése**

**Előterjesztő:** Németh László István polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő Tóthné dr. Titz Éva jegyzőt helyettesítő aljegyző

Tisztelt Képviselő-testület!

Mindszentkálla Jövőjéért Egyesület képviseletében eljáró Kovács Gáborné elnök megkereste a Képviselő-testületet együttműködési megállapodás megkötése céljából. Továbbá kérte, hogy a Képviselő-testület elvi döntését hozza meg az Egyesület 2019. évi munkatervével kapcsolatban ill. hogy a 2019. augusztus 10.-én megrendezésre kerülő „Egykori mindszentkállai Iskola diákjainak találkozója” helyszínéül szolgáló Kultúrházat ingyenesen bocsássa az Egyesület rendelkezésére.

A megkeresés és a megállapodás tervezet jelen előterjesztés mellékletét képezi.

Fentiek alapján kérem, hozzák meg döntésüket:

***Határozati javaslat:***

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2019. (….) HATÁROZATA**

***Mindszentkálla Jövőjéért Egyesülettel együttműködési megállapodás megkötéséről***

Mindszentkálla Község Önkormányzata Képviselő-testülete elvi hozzájárulását adja az Egyesület 2019. évi munkaterve tekintetében.

A Képviselő-testület egyetért azzal, hogy a közösségi színterek igénybevételi díjának meghatározásáról szóló döntéstől eltérően, térítésmentesen biztosítja az Egyesület részére a 2019. augusztus 10.-i rendezvény helyszínéül szolgáló Kultúrházat.

A Képviselő-testület hozzájárul a Mindszentkálla Jövőjéért Egyesület és az Önkormányzat között létrejövő együttműködési megállapodás megkötéséhez.

Mindszentkálla Község Önkormányzata Képviselő-testülete felhatalmazza a Polgármestert, hogy a megállapodást aláírja.

**Felelős: Németh László István** **polgármester**

**Határidő: folyamatos**